  Майя Бывальцева 12-тӥ южтолэзе Удмуртиысь Кун Кенешлэн азьвыл чакламтэ сессияз депутатъёс элькунысь гурт возёсъя но сиён юонъя министрез Ольга Абрамоваез элькун кивалтэтлэн тӧроезлэн агропром огъетъя воштӥсез интые юнматонлы дурбасьтӥзы. Со понна 49-эз депутатъёс куаразэс сётӥзы, тямысэз - пумит. Ольга Абрамова выль ужоскетаз пыроз, Удмуртилэн тӧроез Александр Бречалов сое юнматон сярысь косэтэз (указ) кинюртэм бере. Тодэ вайытом, Александр Бречалов гурт возёсъя министрез кивалтэтлэн тӧроезлы воштӥсе туэ толшоре ортчем аппарат кенешонын ӵектӥз вал. ВАТСАН Абрамова Ольга Викторовна. Вордӥськиз 1981-тӥ арын 23-тӥ шуркынмонэ Сарапул ёросысь Сигаево черкогуртын. Дышетскемез вылӥ. Йылпумъяз Сарапулысь аграрно-экономической колледжез («Экономика, бухгалтерский учет и контроль» ӧнеръя), Удмурт кун университетэз («Основы юриспруденции и российского законодательства» программая), Кун службая Урал академиез («Государственное и муниципальное управление» ӧнеръя), Москваысь статистика экономикая но информатикая институтэз (бухгалтерский учет, анализ и аудит). 2004–2006 аръёсы — Сарапулысь аграрно-экономической колледжын заочной ёзэтэлэн кивалтӥсез (Сигаево черкогурт); 2006–2008 аръёсы — «Агропромышленная компания «Удмуртия» огазеяськонын валтӥсь экономист (Сарапул); 2006–2009 аръёсы — «Сарапул ёрос» муниципал кылдытэтысь Депутатъёслэн кенешысьтызы депутат; 2008–2009 аръёсы — «Aгропромышленная компания «Удмуртия» огазеяськонлэн кивалтӥсез (Сарапул); 2009-тӥ арын — «Завьяловский» кооперативлэн быдэсъясь кивалтӥсез (Дэри черкогурт); 2009–2012 аръёсы — Удмурт Элькунысь гурт возёсъя но сиён-юонъя министерствоысь экономикая ёзэтлэн кивалтӥсез; 2012–2014 аръёсы — Удмурт Элькунысь Кивалтэтлэн Тӧроезлэн воштӥсезлэн секретариатэныз кивалтӥсь; 2014–2016 аръёсы — «КОМОС ГРУПП» огазеяськон (Ижкар), Агропром огъетэз азинтонъя управленилэн кивалтӥсезлэн воштӥсез, ӵектосъёсын кивалтӥсь; 2016-тӥ арысь коньывуонысен — «Агрокомплекс «Бабинский» огазеяськонлэн кивалтӥсез (Дэри ёрос). 2018-тӥ арын тулыспалысен - Удмуртиысь гурт возёсъя но сиён-юонъя министрлэсь ужзэ быдэсь 2018-тӥ арын оштолэзьысен – Удмуртиысь гурт возёсъя но сиён-юонъя министр Тегъёс: Политика Ижкар Удмуртия гуртвозёс КунКенеш кивалтэт ОльгаАбрамова кивалтӥсьёс  